Donetsku i përçarë përballë ofertës së kryeministrit ukrainas
Kryeministri Yatsenyuk ka premtuar se protestuesit nuk do të arrestohen nëse largohen nga ndërtesat qeveritare dhe dorëzojnë armët
Kryeministri i Ukrainës i ka ofruar autonomi më të gjerë Ukrainës lindore me kushtin që protestuesit pro-rusë të dorëzojnë armët dhe të largohen nga selia e qeverisë lokale, ku ata u futën me forcë të dielën. Protestuesit kërkojnë zhvillimin e një referendumi mbi të ardhmen e rajonit. Vendet perëndimore e akuzojnë Rusinë se po nxit demonstratat. Protestat duket se e kanë përçarë qytetin. Protestuesit pro-rusë në selinë e qeverisë lokale shpallën “Republikën Popullore të Donetskut”. Ata e kosiderojnë qeverinë e Kievit si të paligjshme dhe nuk e njohin autoritetin e saj. Një ndër ta është Nikolai Mozhayev. Mozhayev thotë se njerëzit janë mbledhur pasi duan të shkëputen nga grushti i shtetit. Ai thotë se gangsterët në Kiev kanë marrë kontrollin e vendit në dorë dhe Donetsku si dhe Ukraina juglindore duan të shkëputen nga kjo rrëmujë. Autoritetet në Kiev u dhanë protestuesve në Donetsk dhe qytete të tjera lindore 48 orë afat për të dorëzuar armët dhe për t’u larguar nga ndërtesat qeveritare. Ky afat skadoi dje pa u përfillur. Kryeministri Arseniy Yatsenyuk mbërriti dje në Donetsk për bisedime me zyrtarët lokalë. Ai ofroi një autonomi më të gjerë nëse protestuesit largohen: Deri tani oferta nuk i ka bindur protestuesit. Ata i shohin zhvillimet në Kiev si një grusht shteti që rrëzoi qeverinë. Një nga protestuesit shpreh revoltimin e tij: thotë ai. Megjithëse dhjetëra flamuj rusë janë ngritur mbi ndërtesat qeveritare, asnjë nga protestuesit nuk shprehet hapur se duan të ndjekin shembullin e Krimesë. Muajin e kaluar, Krimea votoi për t’u bashkuar me Rusinë, pasi grupe paraushtarake pro-ruse morën nën kontroll qeverinë rajonale. Trupat ruse kanë marrë nën kontroll bazat ushtarake ukrainase në këtë gadishull. Biznesmeni Eugene thotë se është kundër protestave: Protestat në Donetsk dhe qytete të tjera lindore e kanë përçarë popullatën. Kryeministri Yatsenyuk nuk ka thënë se çfarë do të ndodhë nëse protestuesit hedhin poshtë ofertën e qeverisë. Deri tani nuk ka shenja shpresë-dhënëse se protestuesit janë gati të largohen. E gjithë kjo ndodh, ndërkohë që njerëz nga të dyja anët e debatit shprehen se më pak se 100 km larg tyre, 40 mijë trupa ruse janë dislokuar pranë kufirit.